A Bizottság határozata
(1986. szeptember 19.)
a friss hús Közösségbe történő behozatalára feljogosított uruguayi létesítmények jegyzéke tekintetében a 81/92/EGK határozat módosításáról
(86/485/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 3768/85/EGK rendelettel [1] módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikkének (1) bekezdésére és 18. cikkének (1) bekezdésére,
mivel a friss hús Közösségbe való behozatalára jóváhagyott, Uruguayban található létesítmények jegyzékét először a legutóbb a 86/147/EGK határozattal [3] módosított és kihirdetett 81/92/EGK bizottsági határozattal [4] állapították meg;
mivel a 72/462/EGK irányelv 5. cikke, valamint a szarvasmarhafélék, a sertések és friss hús harmadik országokból történő behozatalával kapcsolatosan végzett helyszíni vizsgálatok bevezetéséről szóló, 1986. április 11-i 86/474/EGK bizottsági határozat [5] 3. cikkének (1) bekezdése alapján végzett rutinvizsgálat feltárta, hogy egy létesítmény higiéniai színvonala az utolsó vizsgálat óta megváltozott;
mivel a létesítmények jegyzékét ezért módosítani kell;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 81/92/EGK határozat melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1986. szeptember 19-én.